CELEX: 32017D2173
Language: hr
Date: 2017-11-20 00:00:00
Title: Provedbena odluka Komisije (EU) 2017/2173 оd 20. studenoga 2017. o izmjeni Priloga II. Odluci 2008/185/EZ u pogledu odobrenja programa kontrole za iskorjenjivanje bolesti Aujeszkoga za regiju Lombardiju u Italiji (priopćeno pod brojem dokumenta C(2017) 7587) (Tekst značajan za EGP. )

22.11.2017   
            
            
               HR
            
            
               Službeni list Europske unije
            
            
               L 306/26
            
         PROVEDBENA ODLUKA KOMISIJE (EU) 2017/2173
   оd 20. studenoga 2017.
   o izmjeni Priloga II. Odluci 2008/185/EZ u pogledu odobrenja programa kontrole za iskorjenjivanje bolesti Aujeszkoga za regiju Lombardiju u Italiji
   
      
         (priopćeno pod brojem dokumenta C(2017) 7587)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice, a posebno njezin članak 9. stavak 2. (1),
   budući da:
   
               (1)
            
            
               Direktivom 64/432/EEZ utvrđena su pravila trgovine svinjama unutar Unije. Člankom 9. te direktive predviđeno je da država članica koja je uvela obvezni nacionalni program kontrole za bolest Aujeszkoga za svoje cijelo državno područje ili njegov dio može svoj program podnijeti Komisiji na odobrenje. Njime je utvrđeno i da se u trgovini svinjama unutar Unije mogu zahtijevati dodatna jamstva.
            
         
               (2)
            
            
               Odlukom Komisije 2008/185/EZ (2) utvrđena su dodatna jamstva u pogledu premještanja svinja među državama članicama. Ta su jamstva povezana s razvrstavanjem država članica u skladu s njihovim statusom u pogledu bolesti Aujeszkoga. U Prilogu II. Odluci 2008/185/EZ navedene su države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga.
            
         
               (3)
            
            
               Italija je Komisiji dostavila popratnu dokumentaciju za odobrenje njezina nacionalnog programa kontrole za iskorjenjivanje bolesti Aujeszkoga za regiju Lombardiju te za navođenje te regije u Prilogu II. Odluci 2008/185/EZ. Slijedom evaluacije te popratne dokumentacije regija Lombardija trebala bi biti navedena u Prilogu II. Odluci 2008/185/EZ. Prilog II. Odluci 2008/185/EZ trebalo bi stoga na odgovarajući način izmijeniti.
            
         
               (4)
            
            
               Odluku 2008/185/EZ trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog II. Odluci 2008/185/EZ zamjenjuje se tekstom utvrđenim u Prilogu ovoj Uredbi.
   Članak 2.
   Ova je Odluka upućena državama članicama.
   
      Sastavljeno u Bruxellesu 20. studenoga 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 121, 29.7.1964., str. 1977.
   
   
      (2)  Odluka Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o bolesti (SL L 59, 4.3.2008., str. 19.).
   
      PRILOG
      „
            PRILOG II.
            
               Države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga
            
            
                        Oznaka ISO
                     
                     
                        Država članica
                     
                     
                        Regije
                     
                  
                        ES
                     
                     
                        Španjolska
                     
                     
                        Sve regije
                     
                  
                        IT
                     
                     
                        Italija
                     
                     
                        Regija Furlanija-Julijska krajina
                        Regija Veneto
                        Regija Lombardija
                     
                  
                        LT
                     
                     
                        Litva
                     
                     
                        Sve regije
                     
                  
                        PL
                     
                     
                        Poljska
                     
                     
                        Donjošlesko vojvodstvo: svi kotari;
                        Kujavsko-pomeransko vojvodstvo: svi kotari;
                        Lublinsko vojvodstvo: svi kotari;
                        Lubusko vojvodstvo: svi kotari;
                        Vojvodstvo Lodz: svi kotari;
                        Malopoljsko vojvodstvo: svi kotari;
                        Mazovjecko vojvodstvo: svi kotari;
                        Opolsko vojvodstvo: svi kotari;
                        Potkarpatsko vojvodstvo: svi kotari;
                        U Podlaskom vojvodstvu sljedeći kotari: grajewski, kolneński, łomżyński, Łomża, wysokomazowiecki, zambrowski;
                        Pomeransko vojvodstvo: svi kotari;
                        Šlesko vojvodstvo: svi kotari;
                        Svetokriško vojvodstvo: svi kotari;
                        Varminsko-mazursko vojvodstvo: svi kotari;
                        Velikopoljsko vojvodstvo: svi kotari;
                        Zapadnopomeransko vojvodstvo: svi kotari.
                     
                  ”